În data de 02.05.2024, poliţiştii de frontieră au efectuat formalităţile de control (atât pe sensul de intrare, cât şi pe cel de ieşire) pentru aproximativ 218.400 de persoane, cetăţeni români şi străini, şi peste 71.400 de mijloace de transport care au tranzitat punctele de frontieră de la nivelul întregii ţări.
Pe sensul de intrare în România, prin punctele de frontieră au tranzitat 109.904 de persoane, dintre care 7.451 de cetăţeni ucraineni. Astfel, începând cu data de 10.02.2022 (perioadă pre-conflict), până la data de 02.05.2024, ora 24.00, la nivel naţional, au intrat în România 7.926.399 cetăţeni ucraineni.
În ultimele 24 de ore, în zonele de competenţă – punctele de trecere şi „frontiera verde” – poliţiştii de frontieră au constatat:
- 110 de fapte ilegale (25 infracţiuni şi 85 contravenţii) săvârşite atât de cetăţeni români, cât şi străini;
- valoarea amenzilor contravenţionale aplicate se ridică la 62.300 lei;
- bunuri ridicate în vederea confiscării, în valoare de peste 155.400 lei;
- nu s-a permis intrarea în ţară a 23 cetăţeni străini, care nu îndeplineau condiţiile prevăzute de lege şi de asemenea, nu s-a permis ieşirea a 11 cetăţeni români din diferite motive legale.